b'\n_START_ARTICLE_\nMestna vrata\n_START_PARAGRAPH_\nMestna vrata so bila vrata v mestnem obzidju ali kasneje na dolo\xc4\x8denih lokacijah znotraj mesta. Imela so pomembno vlogo prehoda v mesto ali med mestnimi predeli. Kot simbol so pomembna \xc5\xa1e danes.\n_START_SECTION_\nZgradba\n_START_PARAGRAPH_\nMestna vrata so imela na obeh straneh urjena stolpa, ki sta izstopala iz mestnega obzidja. Povezoval ju je mostov\xc5\xbe ali stra\xc5\xbearski hodnik. Nad pritli\xc4\x8djem je bilo ve\xc4\x8d nadstropij v katerih so stanovali stra\xc5\xbearji. V\xc4\x8dasih so imela nad vrati nadzidek._NEWLINE_V ve\xc4\x8djih mestih so bila mestna vrata prave samostojne arhitekture. Primer so mestna vrata Porta Nigra v Trierju._NEWLINE_Po izumu strelnega oro\xc5\xbeja so pred obzidjem zgradili poseben obrambni objekt s strelnimi linami, da bi branil mestna vrata. Tak primer je v mestu L\xc3\xbcbeck v Nem\xc4\x8diji, kjer so med letoma 1466 in 1478 zgradili mogo\xc4\x8dna Holstenska vrata kot mogo\xc4\x8den voja\xc5\xa1ki objekt.\n_START_SECTION_\nUporaba\n_START_PARAGRAPH_\nMestna vrata so bila zgrajena, da bi zagotovila nadzorovan dostop do in odhod iz obzidanega mesta ljudem, vozilom, blagu in \xc5\xbeivalim. Odvisno od njihovega zgodovinskega konteksta so izpolnjevala naloge povezane z obrambo, varnostjo, zdravjem, trgovino, davki in predstavljanjem. Nadzor je vr\xc5\xa1ilo ustrezno osebje z voja\xc5\xa1kimi ali ob\xc4\x8dinskimi pooblastili._NEWLINE_Mestna vrata so se prav tako pogosto uporabljala za prikaz razli\xc4\x8dnih vrst informacij javnega zna\xc4\x8daja, kot so bila obvestila, dav\xc4\x8dni in carinski predpisi, lokalni predpisi in pravna besedila. Lahko so bila mo\xc4\x8dno utrjena, okra\xc5\xa1ena z heraldi\xc4\x8dnim znakom (grbom), kipi ali napisi ali so se uporabljala kot lokacije za opozorila ali ustrahovanja, na primer za prikazovanjem glav obglavljenih kriminalcev ali javnih sovra\xc5\xbenikov._NEWLINE_Mestna vrata, v eni ali drugi obliki, so se uporabljala po vsem svetu, v mestih od anti\xc4\x8dnih \xc4\x8dasov do okrog 19. stoletja. Veliko mest je zapiralo svoja vrata ob dolo\xc4\x8denih urah vsak ve\xc4\x8der._NEWLINE_Z zmanj\xc5\xa1anjem nevarnosti in svobodo, so mnoga obzidana mesta odstranila tako utrdbe kot mestna vrata, a so se mnoga le ohranila, a le zaradi zgodovinskega pomena in ne zaradi varnosti. Mnoga ohranjena vrata so obnovljena, restavrirana ali na novo zgrajena, kar daje  mestu ustrezen videz (kot so Bab Bou Jalous v Fesu)._NEWLINE_Ob pove\xc4\x8danju promet predstavljajo mestna vrata ozko grlo in ovirajo pretok prometa (kot so Temple Bar v Londonu, zato so bila nekatera v 18. stoletju poru\xc5\xa1ena.\n_START_SECTION_\nV sodobnem \xc4\x8dasu\n_START_PARAGRAPH_\nV mestih, kjer so stara mestna vrata odstranili, so praviloma zgradili nove \xc5\xa1iroke ceste ali nova naselja. Na pomembnih prometnih vpadnicah so v nekaterih mestih zgradili na poseben na\xc4\x8din oblikovane stavbe, ki so prevzele vlogo mestnih vrat oziroma ustvarjajo iluzijo mestnih vrat. Primer je Madrid kjer so v predelu Plaza de Castilla postavili Vrata Evrope, dve 114 m visoki stolpnici, nagnjeni druga proti drugi za 14,3\xc2\xba iz vertikale.'